42000A1215(01)



UNUTARNJI SPORAZUM

između predstavnika vlada država članica, koji su se sastali u Vijeću, o financiranju i upravljanju pomoći Zajednice na temelju Financijskoga protokola uz Sporazum o partnerstvu između afričkih, karipskih i pacifičkih država te Europske zajednice i njezinih država članica, potpisan u Cotonouu (Benin) 23. lipnja 2000., te o raspodjeli financijske pomoći prekomorskim zemljama i državnim područjima na kojima se primjenjuje Četvrti dio Ugovora o EZ-u

PREDSTAVNICI VLADA DRŽAVA ČLANICA EUROPSKE ZAJEDNICE KOJI SU SE SASTALI U VIJEĆU,

uzimajući u obzir Ugovor o osnivanju Europske zajednice,

budući da:

nakon savjetovanja s Komisijom i Bankom,

SPORAZUMJELE SU SE:

POGLAVLJE I.

FINANCIJSKA SREDSTVA

Članak 1.

Sredstva 9. EDF-a

1. Države članice ovime uspostavljaju Deveti Europski razvojni fond (2000.), dalje u tekstu: „9. EDF”.

2. Deveti EDF sastoji se od:

3. Prihod nastao od kamata na raspodjelu, iz stavka 2. ovog članka, položen kod platnih agenata u Europi iz članka 37. stavka 1. Priloga IV. Sporazumu AKP-EZ-a doznačuju se na jedan ili više bankovnih računa otvorenih u ime Komisije te se koriste u skladu s uvjetima iz članka 10. ovog Sporazuma.

4. Ako Zajednici pristupi nova država, tada se raspodjela sredstava iz stavka 2. točke (a) ovog članka mijenja odlukom Vijeća koje djeluje jednoglasno te na prijedlog Komisije.

5. Financijska se sredstva također mogu prilagoditi, jednoglasno donesenom odlukom Vijeća, u skladu s člankom 62. stavkom 2. Sporazuma o partnerstvu AKP-EZ-a.

Članak 2.

Sredstva rezervirana za zemlje AKP-a

1. Od ukupnog iznosa iz članka 1. stavka 2. točke (a), iznos do 13 500 milijuna eura rezerviran je za zemlje AKP-a te se raspodjeljuje kako slijedi:

do 9 836 milijuna eura rezerviranih za pomoć dugoročnom razvoju koji će se programirati u skladu s člankom 1. do 5. Priloga IV. Sporazumu AKP-EZ-a. Ta se sredstva mogu koristiti za financiranje kratkoročnih hitnih akcija u skladu s člankom 72. stavkom 3. Sporazuma AKP-EZ-a;

do 1 300 milijuna eura rezerviranih za financiranje pomoći za regionalnu suradnju i integraciju država AKP-a u skladu s člankom 6. do 14. Priloga IV. Sporazumu AKP-EZ-a;

2. Od iznosa od 13 500 milijuna eura iz stavka 1. ovog članka, iznos od 1 000 milijuna eura može se osloboditi samo nakon što Vijeće, na prijedlog Komisije, obavi pregled u 2004. Ta sredstva, ako su oslobođena, raspodjeljuju se, prema potrebi, prema omotnicama iz stavka 1. točaka (a), (b) i (c).

3. Prije isteka 9. EDF-a države članice, u skladu sa stavkom 7. Financijskog protokola Sporazuma AKP-EZ-a, zajedno s državama AKP-a ocjenjuju stupanj realizacije obveza i troškova. Potreba za novim sredstvima kao potpora financijskoj suradnji uspostavlja se u svjetlu ocjene te se potpuno uzimaju u obzir neraspoređena i neutrošena sredstva u okviru 9. EDF-a.

4. Prije isteka 9. EDF-a države članice određuju datum nakon kojeg se sredstva 9. EDF-a više ne mogu rasporediti.

Članak 3.

Sredstva rezervirana za OCT

1. Ukupan iznos financijske pomoći OCT-u koji Komisija dodijeli u obliku nepovratnih sredstava od ukupnog iznosa iz članka 1. stavka 2. točke (a) iznosi 175 milijuna eura, od kojih je 155 milijuna eura u obliku nepovratnih sredstava, a 20 milijuna eura u okviru Investicijskog fonda. Pravila koja određuju provedbu pomoći utvrđuju se Odlukom Vijeća o udruživanju OCT-a i Zajednice, usvojenom u skladu s člankom 187. Ugovora.

2. U slučaju kada OCT postane neovisan i pristupi Sporazumu AKP-EZ-a, iznosi iz stavka 1. ovog članka se smanjuju, dok se iznosi iz članka 2. točke (a) podtočke i. proporcionalno povećavaju odlukom Vijeća koje djeluje jednoglasno na prijedlog Komisije.

Članak 4.

Sredstva rezervirana za troškove provedbe

Iznos od 125 milijuna eura rezerviran je za financiranje troškova provedbe kojima se Komisija izložila u okviru Sporazuma AKP-EZ-a. Koristi se u skladu s načelima iz članka 10. ovog Sporazuma, skupa sa sredstvima iz članka 1. stavka 3. ovog Sporazuma.

Članak 5.

Zajmovi iz vlastitih sredstava Banke

1. Iznosu iz članka 1. stavka 2. ovog Sporazuma dodaje se 1 720 milijuna eura u obliku zajmova koje Banka dodjeljuje iz vlastitih sredstava. Ta se sredstva dodjeljuju u svrhu naznačenu u Prilogu II. Sporazumu AKP-EZ-a i važećoj odluci Vijeća koja je donesena u skladu s člankom 187. Ugovora s obzirom na OCT (dalje u tekstu „Odluka”), u skladu s uvjetima utvrđenima u njihovim statutima i relevantnim odredbama uvjeta financiranja ulaganja, kao što je utvrđeno u gore navedenom Prilogu i Odluci.

2. Ti se zajmovi dodjeljuju, kako slijedi:

Članak 6.

Jamstvo Banci

1. Države se članice obvezuju da će djelovati kao jamac Banci tako što će se odreći svakog prava prigovora te u omjeru njihova doprinosa njenom kapitalu, u smislu svih financijskih obveza nastalih od njihovih zajmoprimaca iz ugovora o zajmu koje je Banka sklopila svojim vlastitim sredstvima u skladu s člankom 1. Priloga II. Sporazumu AKP-EZ-a i odgovarajućih odredaba Odluke.

2. Jamstvo iz stavka 1. ovog članka ograničava se na 75 % ukupnog iznosa zajma koji je Banka otvorila u okviru svih ugovora o zajmu; primjenjuju se na pokrivanje svih rizika.

3. Obveze koje proizlaze iz stavka 1. ovog članka predmet su ugovora o jamstvu između država članica i Banke.

Članak 7.

Poslovi kojima upravlja Banka na temelju prijašnjih EDF-ova

1. Isplate Banci u vezi s posebnim zajmovima dodijeljenima državama AKP-a, OCT-u i Francuskim prekomorskim departmanima, skupa s prihodima i dobicima od rizičnog kapitalnog poslovanja, poduzetih na temelju prijašnjih EDF-ova, doznačuju se državama članicama u omjeru njihovih doprinosa 9. EDF-u iz kojih proizlaze iznosi, ako Vijeće jednoglasno ne odluči, na prijedlog Komisije, da ih stavi u rezerve ili dodjeli u druge svrhe.

2. Svaka provizija koju je Banci potrebno isplatiti za upravljanje zajmovima i poslovima iz stavka 1. ovog članka, unaprijed se oduzima od tih iznosa.

Članak 8.

Poslovi kojima Banka upravlja u okviru 9. EDF-a

1. Prihodi i dobici uplaćeni Banci iz poslovanja u okviru Investicijskog fonda koriste se za daljnje poslove u okviru fonda, sukladno članku 3. Priloga II. Sporazuma te nakon oduzimanja iznimnih troškova i novčanih obveza koje proizlaze u vezi s fondom.

2. Banci se, na temelju potpune nadoknade štete, nadoknađuje upravljanje poslovima Investicijskog fonda. Vijeće odlučuje, kvalificiranom većinom utvrđenom člankom 21. ovog Sporazuma i na prijedlog koji je Komisija sastavila u dogovoru s Bankom, o sredstvima i mehanizmima za nadoknadu štete Banci. Uvjeti ove odluke dodaju se sporazumu kojim se Banka obvezuje provoditi ove poslove.

Članak 9.

Troškovi vezani za provođenje sredstava 9. EDF-a

1. Sredstva iz članka 4. ovog Sporazuma, zajedno sa sredstvima iz članka 1. stavka 3. ovog Sporazuma, koriste se za pokrivanje upravnih i financijskih troškova koji proizlaze iz provedbe sredstava 9. EDF-a. Komisija ta sredstva koristi u sljedeće svrhe:

Takva se pomoć ne dodjeljuje glavnim zadacima Europske javne službe, odnosno stalnom osoblju Komisije.

2. Komisija izrađuje godišnje globalne financijske prijedloge Odboru EDF-a iz članka 21. ovog Sporazuma (dalje u tekstu „Odbor EDF-a”), o korištenju ovih sredstava, koji uključuju izvješće o aktivnostima u prethodnoj godini. Odbor EDF-a dostavlja svoje mišljenje o takvim financijskim prijedlozima u skladu s postupkom utvrđenim u članku 27. ovog Sporazuma.

3. Međutim, djelujući na prijedlog Komisije, Vijeće može, kvalificiranom većinom iz članka 21., odlučiti koristiti sredstva navedena u ovom članku u druge svrhe od onih iz stavka 1. ovog članka.

Članak 10.

Doprinosi Devetom EDF-u

1. Uzimajući u obzir predviđene zahtjeve Banke vezane uz upravljanje i poslovanje Investicijskog fonda, Komisija do 15. listopada svake godine sastavlja i dostavlja Vijeću izjavu o plaćanjima koje je potrebno izvršiti u sljedećoj proračunskoj godini i planu poziva za uplatu doprinosa. Komisija zatraženi iznos opravdava na temelju njezinih sredstava da učinkovito doznačuje predloženi iznos sredstava. Vijeće o tome odlučuje kvalificiranom većinom iz članka 21. ovog Sporazuma, kao i o svakom planiranom pozivu za uplatu doprinosa.

2. U odnosu na sredstva prebačena iz prijašnjih EDF-ova Devetom EDF-u u skladu s člankom 1. stavkom 2. točkom (b) ovog Sporazuma, doprinosi svake države članice obračunavaju se razmjerno doprinosu svake navedene države članice dotičnom EDF-u.

3. Skupa sa svojim godišnjim procjenama doprinosa, Komisija šalje Vijeću svoje procjene obveza i troškova za svaku od sljedeće 4 godine nakon godine vezane uz poziv za uplatu doprinosa. Plan jednom godišnje odobrava i preispituje Vijeće.

4. Ako se pokaže da su doprinosi nedostatni da zadovolje trenutne potrebe 9. EDF-a u predmetnoj financijskoj godini, Komisija Vijeću dostavlja prijedloge dodatnih plaćanja, o kojima odlučuje, u najkraćem mogućem roku, kvalificiranom većinom iz članka 21. ovog Sporazuma.

5. Detaljna pravila plaćanja doprinosa država članica određuju se Financijskom uredbom iz članka 31. ovog Sporazuma.

POGLAVLJE II.

ODGOVORNOST KOMISIJE I EUROPSKE INVESTICIJSKE BANKE

Članak 11.

Financijsko izvršenje projekata i programa

1. Komisija poduzima završno financijsko izvršenje poslova koji se obavljaju sa sredstvima u obliku nepovratnih sredstava, osim subvencija kamata. Komisija obavlja plaćanja u skladu s Financijskom uredbom iz članka 31. ovog Sporazuma.

2. Banka, u ime Zajednice, upravlja Investicijskom fondom i obavlja poslovanje u skladu s pravilima utvrđenima u Financijskoj uredbi iz članka 31. ovog Sporazuma. U tom smislu Banka djeluje u ime i na rizik Zajednice. Sva prava koja proizlaze iz takve vrste poslovanja, a posebno prava kreditora ili vlasnika, dodjeljuju se državama članicama.

3. Banka obavlja financijsku izvedbu poslovanja provedenog sredstvima zajmova iz njezinih vlastitih sredstava, u slučajevima kada se može kombinirati sa subvencijama kamata dobivenih iz nepovratnih sredstava Fonda.

4. Banka i Komisija mogu, u slučaju programa ili projekata koje sufinanciraju države članice ili njihove agencije za izvedbu te u skladu s prioritetima navedenima u Strategijama suradnje država navedenih u poglavlju III., povjeriti državama članicama ili njihovim agencijama za izvedbu, odgovornost nad upravljanjem fondovima Europske unije. Vidljivost doprinosa Europske unije u potpunosti je zajamčena. Komisija obavlja financijsku kompenzaciju za preuzeto upravno opterećenje.

Članak 12.

Zahtjevi nadgledanja i izvješćivanja u vezi s napretkom u provedbi pomoći 9. EDF-a

1. Komisija i Banka nadgledaju, svaka u onoj mjeri u kojoj se to na nju odnosi, korištenje pomoći 9. EDF-a od strane država AKP-a, OCT-a ili drugih primatelja, kao i provedbu projekata koje financira pomoć 9. EDF-a, s posebnim naglaskom na relevantne ciljeve iz članaka 55. i 56. Sporazuma AKP-EZ-a te u odgovarajućim odredbama Odluke.

2. Banka periodički obavješćuje Komisiju o provedbi projekata financiranih iz sredstava 9. EDF-a kojima upravlja, nakon postupaka navedenih u operativnim smjernicama Investicijskog fonda. Komisija i Banka osiguravaju tijesnu koordinaciju i suradnju u potpori razvoju privatnog sektora u državama AKP-a.

3. Komisija i Banka, u skladu s člankom 17., 18. i 19. ovog Sporazuma, pružaju državama članicama, koje su se sastale u Odboru EDF-a, informacije o operativnoj, nacionalnoj i regionalnoj provedbi sredstava iz 9. EDF-a. Te informacije također pokrivaju poslovanje financirano iz Investicijskog fonda.

4. Kao što je navedeno u članku 2. stavku 2. i članku 2. stavku 3. ovog Sporazuma, Komisija daje Vijeću prijedlog globalnog pregleda izvedbe koji Vijeće mora provesti u 2004. U navedenom je pregledu posebno ocijenjen stupanj realizacije obveza i troškova.

Članak 13.

Ocjene

1. Komisija i Banka, svaka u onoj mjeri u kojoj se to na nju odnosi, jamči da neovisni procjenitelji u potpunosti ocijene kvalitetu i utjecaj novčane pomoći financirane iz 9. EDF-a te vezane uz glavne sektore, teme i instrumente.

2. Ne dovodeći u pitanje ocjene glavnih sektora, tema i instrumenata iz stavka 1. ovog članka, individualne projekte mogu ocijeniti neovisni procjenitelji na temelju pojedinog slučaja. Ocjene projekata mogu se izraditi na inicijativu Komisije i navesti u prijedlogu financiranja. Države članice također mogu zatražiti ocjenjivanje projekata u slučajevima razmatranja prijedloga financiranja u Odboru EDF-a.

3. Sva se ocjenjivanja obavljaju u skladu s praksom najboljih metoda ocjenjivanja što uključuje kriterije i „Načela za ocjenjivanje razvojne pomoći”, koje je osnovao Odbor za razvojnu pomoć OESS-a.

4. Odbor EDF-a obavješćuje o završetku ocjenjivanja, koji naknadno može razmotriti Odbor EDF-a, na temelju članka 28. stavka (c) ovog Sporazuma. Rezultati ocjenjivanja uzimaju se u obzir u procesu srednjoročnog pregleda, kao i pri završnom pregledu strategija suradnje iz članka 18. ovog Sporazuma.

POGLAVLJE III.

PROGRAMIRANJE

Članak 14.

Programiranje pomoći

1. Proces programiranja pomoći individualnoj državi AKP-a poduzima se u skladu s člancima 1. do 5. Priloga IV. Sporazumu AKP-EZ-a.

2. Proces programiranja pomoći za regionalnu suradnju i integraciju država AKP-a poduzima se u skladu s člancima 6. do 14. Priloga IV. Sporazumu AKP-EZ-a.

3. Programiranje u tu svrhu ponajprije označava:

Članak 15.

SDS-ovi i indikativni programi

1. Na početku procesa programiranja, Komisija, zajedno s dotičnom državom AKP-a te nakon savjetovanja s Bankom, priprema Strategiju državne suradnje (SDS) i njezin odgovarajući program na relevantnom području.

2. Priprema SDS-a održava se u koordinaciji s predstavnicima država članica u dotičnoj državi AKP-a. Takva koordinacija:

3. Koordinacija na relevantnom području daje naglasak podijeljenom ocjenjivanju potreba i izvođenja te analizi sektora, kao i prioritetima. Obavljanjem se koordinacije jamči da su SDS i indikativni program sukladni inicijativama koje vode zemlje, kao što su strategijski dokumenti o smanjenju siromaštva i sveobuhvatni razvojni okvir gdje takav dijalog postoji.

4. Pomoć Zajednice u obliku bespovratnih sredstava koncentrira se u ograničenom broju žarišnih sektora i osigurava komplementarnost s poslovima koje financira sama država AKP-a, država članica i drugi donatori.

5. Svaki SDS, uključujući njegov nacrt indikativnog programa, utvrđuje se u jednom dokumentu. Taj je dokument predmet razmjene stajališta između država članica i Komisije u okviru Odbora EDF-a. U skladu s člankom 4. stavkom 3. i člankom 5. stavkom 4. Priloga IV. Sporazumu AKP-EZ-a, indikativni program uključuje specifično i jasno identificirano poslove za postizanje svrhe i ciljeva, posebno onih na koje se može obvezati prije idućeg preispitivanja. Indikativni program također uključuje čimbenike utjecaja i obveze sektorske politike, kao i raspored za provedbu i preispitivanje indikativnih programa, što uključuje obveze i isplate sredstava.

U ovoj razmjeni stajališta također sudjeluje Banka. Odbor EDF-a dostavlja svoje mišljenje o sadržaju dokumenta u skladu s postupkom navedenim u članku 27.

6. Indikativni program naknadno se donosi zajedničkim dogovorom između Komisije i dotične države AKP-a, a nakon što se usvoji, obvezuje Zajednicu i tu državu. Konačni SDS i njegov indikativni program naknadno se prenose na Odbor EDF-a u svrhu informiranja.

Ako su SDS i indikativni program, o kojem je Odbor EDF-a donio svoje mišljenje, naknadno izmijenjeni prije nego što ih je potpisala dotična država AKP-a, izmijenjeni SDS i indikativan program dostavljaju se navedenom Odboru EDF-a zbog davanja novog mišljenja.

7. Komisija, Banka i države članice poduzimaju sve potrebne mjere, posebno u odnosu na razmjenu stajališta iz stavka 5. ovog članka, kako bi zajamčile osnivanje SDS-a i odgovarajućeg indikativnog programa u najkraćem mogućem roku. Osim u iznimnim okolnostima, proces se dovršava u roku od 12 mjeseci od dana potpisivanja Sporazuma o partnerstvu.

Članak 16.

Raspodjela sredstava

Na početku procesa programiranja iz članaka 1. i 8. Priloga IV. Sporazumu AKP-EZ, Komisija, na temelju mjerila iz članaka 3. i 9. Priloga IV. Sporazumu o partnerstvu AKP-EZ-a, osniva indikativnu raspodjelu bespovratnih sredstava u okviru sredstava iz članka 2. stavka 1. točke (a) podtočke i. i točke (b) za svaku zemlju AKP-a i regiju na kojima se temelji proces programiranja. U ovom se smislu identificiraju dva elementa raspodjele sredstava za svaku zemlju iz članka 3. stavka 2. Priloga IV. Sporazumu o partnerstvu AKP-EZ-a. Komisija obavješćuje Odbor EDF-a o tim raspodjelama, kao i o svakom dodjeljivanju sredstava učinjenom u skladu s člankom 3. stavkom 4. Priloga IV.

Odbor EDF-a daje svoje mišljenje, u skladu s postupkom iz članka 27. ovog Sporazuma, o metodi korištenoj u primjeni općih mjerila za raspodjelu sredstava, na način na koji je to predstavila Komisija.

Članak 17.

Godišnje preispitivanje indikativnih programa

1. U skladu s člankom 5. stavkom 4. Priloga IV. Sporazumu AKP-EZ-a, godišnje operativno preispitivanje svakog indikativnog programa obavlja Komisija zajedno sa svakom državom AKP-a te u bliskoj koordinaciji s državama članicama. Banka se savjetuje o pitanjima vezanima uz svoje te uz poslovanje Investicijskog fonda.

2. Ovo godišnje preispitivanje svakog programa obavlja se u roku od 60 dana. Komisija, Banka i država članica poduzimaju sve potrebne mjere, posebno u vezi s procesom razmjene stajališta iz stavka 3. ovog članka, kako bi se zajamčilo poštovanje roka.

3. Odbor EDF-a u roku od 60 dana raspravlja o godišnjem preispitivanju na temelju dokumenta koje dostavlja Komisija.

4. Godišnje preispitivanje dovršavaju Komisija i dotična država AKP-a. Konačni rezultati godišnjeg preispitivanja dostavljaju se Odboru EDF-a u svrhu informiranja.

Članak 18.

Polugodišnja i završna preispitivanja SDS-a

1. Na sredini i na kraju razdoblja primjene Financijskog protokola, proces preispitivanja, u skladu s člankom 5. stavkom 6. i člankom 11. Priloga IV. Sporazumu AKP-EZ-a, proširuje se kako bi uključio preispitivanje i prilagodbu SDS-a i indikativnog programa za sljedeće petogodišnje razdoblje. Ta preispitivanja tvore sastavni dio procesa programiranja i uključuju, kao bitan dio, procjenu utjecaja razvojne suradnje Zajednice u odnosu na ciljeve i pokazatelje navedene u SDS-u.

Polugodišnja i završna preispitivanja za svaku državu AKP-a obavlja Komisija i dotična država AKP-a u bliskoj koordinaciji s državama članicama zastupljenima u toj državi AKP-a. S Bankom se savjetuje o pitanjima vezanima uz njezino poslovanje, kao i poslovanje Investicijskog fonda.

2. Polugodišnja i završna preispitivanja mogu navesti Komisiju da predloži reviziju dodjele sredstava za sljedeće petogodišnje razdoblje u svjetlu trenutnih potreba i izvedbe dotične države AKP-a.

3. Preispitivanja na sredini ili na kraju razdoblja primjene Financijskog protokola, uključujući moguću reviziju dodjele sredstava, zaključuju se u roku od 90 dana. Komisija, Banka i države članice poduzimaju sve potrebne mjere, posebno u vezi s procesom mišljenja Odbora EDF-a iz stavka 4. ovog članka, kako bi zajamčile poštovanje rokova ovih preispitivanja.

4. U roku određenom za polugodišnja i završna preispitivanja Odbor EDF-a svoje mišljenje dostavlja u skladu s člankom 27. na temelju dokumenta koji dostavlja Komisija, u vezi s:

Članak 19.

Regionalni programi

1. Pripremu Strategije regionalne suradnje (SRS) i njezinog pratećeg indikativnog programa poduzimaju Komisija i propisno ovlaštena(-e) regionalna organizacija(-e), ili u slučaju da nisu ovlašteni, ovlašteni nacionalni dužnosnici država AKP-a u dotičnoj regiji. Kada je imenovan regionalni ovlašteni dužnosnik, pripreme SRS-a i njegovog indikativnog programa poduzimaju se u koordinaciji s državama članicama.

2. Takva koordinacija uključuje Banku o pitanjima vezanima uz njezino poslovanje i poslovanje Investicijskog fonda.

3. SRS i njegov nacrt indikativnog programa navodi se u jedinstvenom dokumentu. Taj je dokument predmet razmjene stajališta između država članica i Komisije u okviru Odbora EDF-a. Odbor EDF-a svoje mišljenje o nacrtu SRS-a i njegovom indikativnom programu dostavlja u skladu s postupkom iz članka 27., uzimajući u obzir odredbe članka 23. stavka 1. ovog Sporazuma.

4. Indikativni se program naknadno donosi zajedničkim dogovorom između Komisije i propisno ovlaštene(-ih) regionalne(-ih) organizacije(-a) ili, u nedostatku propisno ovlaštene regionalne organizacije, u dogovoru s Nacionalnim ovlaštenim dužnosnicima država AKP-a u dotičnoj regiji. Indikativni program, jednom kada je donesen, obvezujući je za Zajednicu i ove države.

5. Polugodišnje i završno preispitivanje SRS-a te indikativni program, poduzimaju se u skladu s člankom 11. Priloga IV. Sporazumu AKP-EZ-a. Za vrijeme procesa preispitivanja Odbor EDF-a dostavlja svoje mišljenje u skladu s odredbama članka 27. na temelju sažetog dokumenta koji dostavlja Komisija. Nakon rasprave u navedenom Odboru proces preispitivanja zaključuje se između Komisije i propisno ovlaštene(-ih) regionalne(-ih) organizacije(-a) ili, u nedostatku takvog ovlaštenja, s ovlaštenim nacionalnim dužnosnicima država AKP-a u dotičnoj regiji. Konačni rezultati preispitivanja iznose se u sažetom obliku te se šalju Odboru EDF-a u svrhu informiranja.

6. Polugodišnja i završna preispitivanja mogu uključivati reviziju raspodjele sredstava u svjetlu trenutnih potreba i izvedbe dotične regije AKP-a.

Članak 20.

Preispitivanja u iznimnim okolnostima

U iznimnim okolnostima iz članka 72. i 73. Sporazuma AKP-EZ-a, preispitivanje SDS-a može biti obavljeno na zahtjev bilo dotične države AKP-a, bilo Komisije. U takvim slučajevima, postupak preispitivanja iz članka 18. ovog Sporazuma, primjenjuje se, uzimajući u obzir, prema potrebi, odredbe članka 3. stavka 4. Priloga IV. Sporazumu AKP-EZ-a.

POGLAVLJE IV.

POSTUPCI DONOŠENJA ODLUKA

Članak 21.

Odbor Europskog razvojnog fonda

1. U Komisiji se za potrebe sredstava Europskoga razvojnoga fonda, kojima upravlja Komisija osniva Odbor (dalje u tekstu „Odbor EDF-a”) sastavljen od predstavnika vlada država članica. Odborom EDF-a predsjeda predstavnik Komisije, a njegovo tajništvo osigurava Komisija. U radu Odbora sudjeluje predstavnik Banke.

2. Vijeće, jednoglasno, donosi poslovnik Odbora EDF-a.

3. U Odboru EDF-a, glasovi država članica ponderiraju se, kako slijedi:

4. Odbor EDF-a odlučuje kvalificiranom većinom od 145 glasova, pri čemu najmanje 8 država članica mora glasati za.

5. Vijeće jednoglasno mijenja ponderiranje iz stavka 3. ovog članka i kvalificiranu većinu iz stavka 4. ovog članka, u slučaju iz članka 1. stavka 4.

Članak 22.

Odgovornosti Odbora EDF-a

1. Odbor EDF-a usredotočuje svoj rad na bitna pitanja razvojne suradnje na razini države i regije. U interesu dosljednosti, koordinacije i komplementarnosti, Odbor nadzire provedbu razvojnih strategija koje su donijele Zajednica i njezine države članice.

2. Zadaće Odbora obuhvaćaju tri razine:

Članak 23.

Programiranje, identificiranje, komplementarnost i konzistentnost

1. U vezi s programiranjem, Odbor:

2. Odbor također provjerava konzistentnost i komplementarnost između pomoći Zajednice i pomoći država članica. Kako bi se osigurala transparentnost i konzistentnost između poslova suradnje i unaprijedila komplementarnost između akcija Zajednice i bilateralne pomoći, Komisija dostavlja državama članicama i njihovim predstavnicima na licu mjesta bilješke u kojima su identificirani projekti u roku od jednog mjeseca od donošenja odluke o njihovoj procjeni. Te se bilješke redovito ažuriraju i dostavljaju Odboru EDF-a, državama članicama i njihovim predstavnicima na licu mjesta.

3. U interesu komplementarnosti, svaka država članica sustavno obavješćuje Komisiju o aktivnostima suradnje koje poduzima, ili namjerava poduzeti, u svakoj pojedinoj zemlji. Informacije o bilateralnoj pomoći dostavljaju se prilikom osnivanja prvog SDS-a te se ažuriraju najmanje prilikom godišnjeg preispitivanja.

Članak 24.

Financijski prijedlozi o kojima Odbor EDF-a daje svoje mišljenje

1. Nakon postupka iz članka 27. ovog Sporazuma, Odbor EDF-a daje svoje mišljenje u vezi s:

2. Financijski prijedlozi vrijednosti:

3. Komisija je ovlaštena, bez prethodnog mišljenja Odbora EDF-a, odobriti poslove s vrijednošću manjom od ili jednakom 8 milijuna eura, a koja predstavlja manje od 25 % od indikativnog programa. Svaka država članica može zahtijevati da se poslovi koje je Komisija izravno odobrila razmotre na sljedećem sastanku Odbora EDF-a. Za poslove vrijednosti:

4. Komisija je također ovlaštena, bez prethodnog traženja mišljenja Odbora EDF-a, odobriti dodatne obveze koje su potrebne kako bi se pokrila očekivana ili stvarno prevelika potrošnja u okviru projekta ili programa iz stavaka 1. točaka (a) i (b), u slučajevima kada prevelika potrošnja ili dodatni potreban iznos ne premašuje 20 % početne obveze utvrđene u odluci o financiranju i/ili 5 milijuna eura, te kada sa sobom ne povlače nikakve bitne izmjene projekta.

5. Prijedlozi financiranja iz stavaka 1. i 3. točke (a) ovog članka posebno naznačuju:

Prijedlozi financiranja također određuju postupke i raspored provedbe, kao i ključne pokazatelje za ocjenjivanje dostignuća očekivanih ciljeva i rezultata. Također naznačuju kako su naučene lekcije iz prijašnjih iskustava i programa doprinijele i kako su uzete prilikom razvoja programa te kako je poduzeta koordinacija između donatora u dotičnoj zemlji ili zemljama.

Članak 25.

Financiranje pomoći u izvanrednim situacijama iz Europskog razvojnog fonda

1. Humanitarna pomoć i pomoć u izvanrednim situacijama dodjeljuju se u skladu s člancima 72. i 73. Sporazuma AKP-EZ-a i odgovarajućem članku odluke. Kada nije moguće financiranje iz proračuna, takva se pomoć može financirati iz omotnice za dodjelu nepovratnih sredstava Devetog EDF-a iz članka 2. stavka 1. točke (a) podtočke i.

2. Događaji iznenadnih i nepredvidivih ozbiljnih humanitarnih, ekonomskih i socijalnih neprilika neočekivane prirode, koji proizlaze iz prirodnih katastrofa, kriza koje uzrokuje čovjek kao što su ratovi ili drugi sukobi ili izvanredne okolnosti koje imaju usporedive učinke, mogu se smatrati slučajevima od posebne žurnosti. U takvim je slučajevima Komisija ovlaštena izravno donositi odluke za vrijednosti do 10 milijuna eura. Takva je pomoć ograničena na provedbu razdoblja u trajanju od najviše šest mjeseci.

3. Za aktivnosti od posebne žurnosti, Komisija

Članak 26.

Globalna ovlaštenja

1. Slijedeći postupke utvrđene za prijedloge financiranja u članku 24. stavku 1. i 3. te s ciljem ubrzavanja tih postupaka, Komisija može odobriti, nakon kvalitativnog i kvantitativnog ocjenjivanja, globalna ovlaštenja kojima su obuhvaćeni ukupni iznosi za aktivnosti iz članka 16. stavka 7. Priloga IV.

2. Globalna se ovlaštenja također mogu koristiti za subvencije kamata podložno odredbama članka 30.

3. Ti prijedlozi financiranja bi trebali odrediti ciljeve i, prema potrebi, namjeravani utjecaj doprinosa Zajednice, održivost aktivnosti, prijašnja iskustva i prijašnja ocjenjivanja, kao i koordinaciju s drugim donatorima.

Članak 27.

Postupak odlučivanja

1. Kada je Odbor EDF-a sazvan da izrazi svoje mišljenje, Komisija dostavlja odboru nacrt mjera koje je potrebno donijeti.

2. Odbor EDF-a svoje mišljenje dostavlja u skladu s odredbama članka 21. te u skladu s poslovnikom iz članka 21. stavka 2.

3. Nakon što Odbor EDF-a donese svoje mišljenje, Komisija donosi mjere koje se odmah primjenjuju. Ako se Komisija odluči odstupiti od mišljenja Odbora EDF-a, ili ako Odbor nije izrazio pozitivno mišljenje, Komisija povlači prijedlog ili, što je prije moguće, upućuje prijedlog Vijeću. Vijeće o tome odlučuje prema jednakom postupku glasovanja, kao i Odbor EDF-a u roku, koji, kao opće pravilo, ne smije biti dulji od dva mjeseca.

4. Ako mjera koju Komisija upućuje Vijeću sadrži prijedlog financiranja iz članka 24. stavka 1. ili globalno ovlaštenje iz članka 26., dotična država ili države AKP-a obavješćuju se u skladu s člankom 16. Priloga IV. Sporazumu o partnerstvu AKP-EZ-a. U tim slučajevima Zajednica ne donosi konačnu odluku prije isteka roka od 60 dana iz članka 16. stavka 5. Priloga IV. Sporazumu o partnerstvu AKP-EZ-a.

Članak 28.

Nadzor provedbe

S obzirom na nadzor provedbe suradnje, Odbor EDF-a razmatra:

POGLAVLJE V.

ODBOR INVESTICIJSKOG FONDA

Članak 29.

Odbor Investicijskog fonda

1. Pod pokroviteljstvom Banke osniva se Odbor (dalje u tekstu „Odbor IF-a”) sastavljen od predstavnika vlada država članica i predstavnika Komisije pod okriljem Banke. Svaka vlada imenuje jednog predstavnika i jednog zamjenika. Komisija postupa na jednak način za svog predstavnika. S ciljem održavanja kontinuiteta predsjedatelja Odbora IF-a izabire Odbor IF-a među svojim članovima na rok od dvije godine. Banka osigurava tajništvo i pomoćne usluge Odbora. Samo članovi Odbora IF-a ili njihovi zamjenici, a koje su imenovale njihove države članice, imaju pravo glasa.

2. Vijeće, jednoglasno, na prijedlog koji je sastavila Banka nakon savjetovanja s Komisijom, donosi poslovnik Odbora IF-a.

3. Odbor IF-a djeluje kvalificiranom većinom. Ponderiranje glasova utvrđuje se člankom 21..

4. Odbor IF-a sastaje se najmanje četiri puta godišnje. Dodatni se sastanci mogu sazvati na zahtjev Banke ili članova Odbora, na način naveden u poslovniku. Nadalje, Odbor IF-a može pisanim postupkom dati svoje mišljenje o pitanjima iz članka 30. stavka 2.

Članak 30.

Odgovornosti Odbora IF-a, Banke i Komisije

1. Odbor IF-a odobrava:

2. Nadalje, Odbor IF-a dostavlja mišljenje u vezi s:

3. Odgovornost je Banke da Odboru IF-a pravodobno dostavi svako pitanje koje zahtjeva odobrenje ili mišljenje Odbora IF-a, kao što je navedeno u stavku 1. i 2. ovog članka. Svaki prijedlog koji je dostavljen Odboru na mišljenje daje se u skladu s relevantnim mjerilima i načelima navedenima u operativnim smjernicama.

4. Banka i Komisija tijesno surađuju i, prema potrebi, koordiniraju svoje poslove. Posebno:

Smatra se da je Komisija izrazila povoljno mišljenje o prijedlogu ili da je suglasna s prijedlogom ako u roku od dva tjedna nakon dostavljanja prijedloga ne dostavi negativno mišljenje o takvom prijedlogu. Kada je mišljenje Komisije potrebno za prijedlog pod točkom 2. (b), Banka svoj zahtjev podnosi u obliku kratkog memoranduma navodeći ciljeve i razloge za predloženu aktivnost kao i njezin značaj za strategiju za zemlju.

5. Banka neće poduzimati nikakvu aktivnost iz stavka 2. osim ako Odbor IF-a izrazi pozitivno mišljenje.

Nakon pozitivnog mišljenja Odbora IF-a, Banka odlučuje o prijedlogu u skladu sa svojim vlastitim postupkom. Posebno, na temelju novih okolnosti može odlučiti ne nastaviti s postupkom. Banka povremeno obavješćuje Odbor IF-a i Komisiju o slučajevima u kojima odluči ne nastaviti.

Za zajmove iz vlastitih sredstava i za ulaganja IF-a za koja nije potrebno mišljenje Odbora IF-a, Banka odlučuje u skladu s vlastitim postupcima i, u slučaju fonda, u skladu sa smjernicama i strategijama ulaganja koje je Odbor IF-a odobrio.

Neovisno o negativnom mišljenju koje je Odbor IF-a izrazio o prijedlogu za dodjelu subvencije kamata, Banka može nastaviti s konkretnim zajmom bez subvencije kamata. Banka povremeno obavješćuje Odbor IF-a i Komisiju o svakoj situaciji u kojoj odluči postupiti na taj način.

Banka može, podložno uvjetima utvrđenima u operativnim smjernicama i uvjetu da bitan cilj zajma ili konkretnog ulaganja Investicijskog fonda ostane nepromijenjen, odlučiti izmijeniti uvjete zajma Investicijskog fonda ili ulaganje o kojem je Odbor IF-a izrazio povoljno mišljenje u skladu sa stavkom 2. ovog članka ili svakog zajma o kojem je Odbor izrazio povoljno mišljenje o subvenciji kamata. Banka posebno može odlučiti povisiti iznos zajma ili ulaganja Investicijskog fonda do 20 %.

Takvo povišenje može, za projekte sa subvencijama kamata iz članka 2. stavka 7. točke (a) Priloga II. Sporazumu, rezultirati razmjernim porastom vrijednosti subvencije kamata. Banka povremeno obavješćuje Odbor IF-a i Komisiju o svakoj situaciji u kojoj odluči postupiti na taj način. Za projekte obuhvaćene člankom 2. stavkom 7. točkom (b) Priloga II. Sporazumu, ako je zatraženo povećanje vrijednosti subvencije, od Odbora IF-a će se zatražiti da dostavi mišljenje prije nego što Banka nastavi s aktivnostima.

6. Banka upravlja ulaganjima Investicijskog fonda, kao i svim sredstvima koja se nalaze na računu navedenog Investicijskog fonda u skladu s ciljevima Sporazuma. Posebno može sudjelovati u tijelima upravljanja i nadzora pravnih osoba u koje Investicijski fond ulaže te može osporavati, izvršavati ili izmijeniti prava koje drži u ime Investicijskog fonda.

POGLAVLJE VI.

ZAVRŠNE ODREDBE

Članak 31.

Financijska uredba

Odredbe za provedbu ovog Sporazuma predmet su Financijske uredbe donesene prije stupanja na snagu Sporazuma AKP-EZ-a, od strane Vijeća, kvalificiranom većinom iz članka 21. ovog Sporazuma na temelju prijedloga Komisije, te nakon dostavljanja mišljenja Banke o odredbama koje se nje tiču i mišljenja Revizorskog suda osnovanog člankom 247. Ugovora o osnivanju Europske zajednice (dalje u tekstu: „Revizorski sud”).

Članak 32.

Financijski dogovori

1. Na kraju svake financijske godine, Komisija donosi račun prihoda i troškova te bilancu 9. EDF-a.

2. Ne dovodeći u pitanje stavak 4. ovog članka, Revizorski sud izvršava ovlasti vezane uz poslove 9. EDF-a. Uvjeti pod kojima Sud izvršava svoje ovlasti utvrđeni su u Financijskoj uredbi iz članka 31. ovog Sporazuma.

3. Razrješnicu za financijsko upravljanje Devetog EDF-om, isključujući poslove kojima je upravljala Banka, Europski parlament daje Komisiji, na preporuku Vijeća, koje djeluje kvalificiranom većinom iz članka 21. ovog Sporazuma.

4. Komisija informaciju iz članka 12. ovog Sporazuma stavlja na raspolaganje Revizorskom sudu, tako da potonji može, na temelju dokumentiranih dokaza, obaviti provjere o pomoći dobivenoj iz sredstava Devetog EDF-a.

5. Poslovi koji se financiraju iz sredstava Devetog EDF-a, a kojima upravlja Banka podliježu postupku kontrole i davanja razrješnice utvrđenom Statutom Banke za sve njezine poslove. Svake godine Banka šalje Komisiji i Vijeću svoje godišnje izvješće o izvršenju poslova financiranih iz sredstava Devetog EDF-a kojima upravlja.

Članak 33.

Prijašnji EDF-ovi

1. Svaka bilanca koja ostaje iz prijašnjih EDF-ova prebacuje se, kako je utvrđeno člankom 1. stavkom 2. točkom (b), u Deveti EDF te se, ne dovodeći u pitanje odredbe dolje navedenog stavka 2., njima upravlja u skladu s uvjetima utvrđenima ili ovim Sporazumom ili Odlukom.

2. Ako iznos sredstava tako prenesenih iz prijašnjih EDF-ova u određene nacionalne ili regionalne indikativne programe, iz članka 14. stavka 3. točke (c) i članka 19. u okviru Devetog EDF-a premaši 10 milijuna eura po državi ili regiji, ta sredstva podliježu pravilima podrijetla EDF-a, vezanima uz ispunjavanje uvjeta za sudjelovanje u javnim natječajima i dodjelu ugovora. Ako su prenesena sredstva jednaka ili manja od 10 milijuna eura, primjenjuju se pravila o ispunjavanju uvjeta za sudjelovanje u javnim natječajima u okviru Devetog EDF-a.

Članak 34.

Klauzula revizije

Članke sadržane u poglavlju II. do V., s iznimkom članka 21., Vijeće može izmijeniti, djelujući jednoglasno i na prijedlog Komisije. Banka je pridružena s prijedlogom Komisije o pitanjima vezanima uz njezine aktivnosti i aktivnosti Investicijskog fonda. Takve izmjene mogu se predvidjeti kako bi se:

Članak 35.

Ratifikacija, stupanje na snagu i trajanje

1. Svaka država članica odobrava ovaj Sporazum u skladu sa svojim vlastitim ustavnim zahtjevima. Vlada svake države članice obavješćuje Glavno tajništvo Vijeća Europske unije o završetku postupaka potrebnih za stupanje na snagu ovog Sporazuma.

2. Ovaj Sporazum stupa na snagu prvoga dana drugoga mjeseca od obavijesti posljednje države članice o odobrenju ovog Sporazuma.

3. Ovaj se Sporazum sklapa za jednako vrijeme trajanja kao i Financijski protokol priložen Sporazumu AKP-EZ-a. Međutim, neovisno o članku 2. stavku 4., ovaj je Sporazum ostaje na snazi onoliko dugo koliko je potrebno za potpuno izvršenje svih poslova financiranih na temelju Sporazuma AKP-EZ-a i navedenog Financijskog protokola.

Članak 36.

Izvorni jezici

Ovaj Sporazum, sastavljen u po jednom izvorniku na danskom, engleskom, finskom, francuskom, grčkom, nizozemskom, njemačkom, portugalskom, španjolskom, švedskom jeziku i talijanskom jeziku, pri čemu su svih 11 tekstova jednako vjerodostojni, pohranjuje se u arhivu Glavnog tajništva Vijeća Europske unije koje vladama svake od država potpisnica dostavlja ovjereni primjerak. U potvrdu tomu predstavnici vlada država članica koji su se sastali u Vijeću, su potom potpisali ovaj Sporazum.

EN FE DE LO CUAL, los representantes de los Gobiernos de los Estados miembros, reunidos en el seno del Consejo, abajo firmantes, suscriben el presente Acuerdo.

TIL BEKRÆFTELSE HERAF har undertegnede repræsentanter for medlemsstaternes regeringer, forsamlet i Rådet, underskrevet denne aftale.

ZU URKUND DESSEN haben die unterzeichneten Vertreter der Regierungen der Mitgliedstaaten ihre Unterschriften unter dieses Abkommen gesetzt.

ΕΙΣ ΠΙΣΤΩΣΗ ΤΩΝ ΑΝΩΤΕΡΩ, οι κάτωθι υπογράφοντες αντιπρόσωποι των κυβερνήσεων των κρατών μελών, συνελθόντες στα πλαίσια του Συμβουλίου, έθεσαν τις υπογραφές τους κάτω από την παρούσα συμφωνία.

IN WITNESS WHEREOF, the undersigned Representatives of the Governments of the Member States, meeting within the Council, have hereunto set their hands.

EN FOI DE QUOI, les représentants des gouvernements des États membres, réunis au sein du Conseil, soussignés, ont apposé leurs signatures au bas du présent accord.

IN FEDE DI CHE, i rappresentanti dei governi degli Stati membri sottoscritti, riuniti in sede di Consiglio, hanno apposto le proprie firme in calce al presente accordo.

TEN BLĲKE WAARVAN de vertegenwoordigers van de regeringen van de lidstaten, in het kader van de Raad bĳeen, hun handtekening onder dit akkoord hebben gesteld.

EM FÉ DO QUE os representantes dos Governos dos Estados-Membros, reunidos no Conselho, abaixo assinados, apuseram as suas assinaturas no final do presente Acordo.

TÄMÄN VAKUUDEKSI alla mainitut neuvostossa kokoontuneet jäsenvaltioiden hallitusten edustajat ovat allekirjoittaneet tämän sopimuksen.

TILL BEVIS HÄRPÅ har undertecknade företrädare för medlemsstaternas regeringar, församlade i rådet, undertecknat detta avtal.

Hecho en Bruselas, el dieciocho de septiembre del año dos mil.

Udfærdiget i Bruxelles den attende september to tusind.

Geschehen zu Brüssel am achtzehnten September zweitausend.

Έγινε στις Βρυξέλλες, στις δέκα οκτώ Σεπτεμβρίου δύο χιλιάδες.

Done at Brussels on the eighteenth day of September in the year two thousand.

Fait à Bruxelles, le dix-huit septembre deux mille.

Sastavljeno u Bruxellesu osamnaestoga dana rujna godine dvije tisućite.

Fatto a Bruxelles, addì diciotto settembre duemila.

Gedaan te Brussel, de achttiende september tweeduizend.

Feito em Bruxelas, em dezoito de Setembro de dois mil.

Tehty Brysselissä kahdeksantenatoista päivänä syyskuuta vuonna kaksituhatta.

Som skedde i Bryssel den artonde september tjugohundra.

Pour le gouvernement du Royaume de Belgique Voor de Regering van het Koninkrĳk België Für die Regierung des Königreichs Belgien

For regeringen for Kongeriget Danmark

Für die Regierung der Bundesrepublik Deutschland

Για την Κυβέρνηση της Ελληνικής Δημοκρατίας

Por el Gobierno del Reino de España

Pour le gouvernement de la République française

Thar ceann Rialtas na hÉireann For the Government of Ireland

Per il Governo della Repubblica italiana

Pour le gouvernement du Grand-Duché de Luxembourg

Voor de Regering van het Koninkrĳk der Nederlanden

Für die Regierung der Republik Österreich

Pelo Governo da República Portuguesa

Suomen hallituksen puolesta På finska regeringens vägnar

På svenska regeringens vägnar